als_Latn dik_Latn sag_Latn
Rritja e pagave dhe pensioneve është reflektuar në rritje të konsumit në ekonominë shqiptare. Borxhi publik është i qëndrueshëm ndërsa rritja ekonomike do të vijojë trendin e rritjes. Këto janë tre treguesit e ekonomisë shqiptare të pasqyruar në raportin e fundit të agjencisë më prestigjioze në botë për klasifikimin financiar, Moody’s. Kompania e vlerëson borxhin e Shqipërisë të qëndrueshëm në nivelin B1.
Sipas raportit në 2017-ën , rritja ekonomike rreth 3.8% do të mbështetet nga rritja e konsumit të brendshëm si pasojë e rritjes së pagave dhe pensioneve në sektorin publik. Tregu i punës do të vazhdojë të përmirësohet ndërsa pritet një reduktim i kredive të këqija. Autoritet parashikojnë se do të mbledhin 7% më shumë të ardhura në 2017-ën dhe 2018-ën.
Po ashtu qeveria është duke parashikuar një plan për të mbledhur tatimin e pronës në vlerën reale të tyre. Projekti pilot do të fillojë në Tiranë, në fillim të vitit të ardhshëm.
als_Latn als_Latn als_Latn